Déuer era vida a un maufactor; adméter e pagar aguest deute; èster, a maugrat deth madeish, man a man damb ua persona perseguida pera justícia, e pagar-li un servici damb un aute servici; deishar que li didessen: “Ve-t’en”, e díder ath sòn torn: “sigues liure”; sacrificar per motius personaus eth déuer, aguesta obligacion generau e sénter en aqueri motius personaus quauquarren de generau tanben, e dilhèu quauquarren de superior; véner ara societat per èster fidèu ara sua consciéncia; era realizacion de taus absurds e era sua acumulacion en eth, en sòn individú, aquerò l’espaurie.